
Afrikaans is tipologies beskou 'n Indo-Europese, Wes- 
Germaanse, Nederfrankiese taal,^ wat aan die suidpunt 
van Afrika onder invloed van verskeie ander tale en 
taalgroepe ontstaan het. Afrikaans is op 8 Mei 1925 as 'n 
amptelike taal van Suid-Afrika erken en is tans die derde 
jongste Germaanse taal wat amptelike status geniet, naas 
Faroëes wat in 1948 grondwetlik erken is en Luxemburgs 
wat hierdie status in 1984 verkry het. 

Afrikaans is een van die elf amptelike tale van Suid- 
Afrika en daarnaas ook 'n belangrike taal van Namibië. 
Volgens die Suid-Afrikaanse sensusopname van 2011, 
beskou ongeveer 6,9 miljoen sprekers in Suid-Afrika 
(13,5% van die totale bevolking)^ 3 ! dit as hulle 
moedertaal. Sowat een miljoen van dié sprekers is 
tweetalige moedertaalsprekers van Afrikaans en Engels 

Buiten die oorspronklike taalgebied, is daar groot groepe 
Afrikaanssprekendes in lande soos Namibië (ongeveer 
180 000; naastenby 9% van alle huishoudings),^ die 
Verenigde Koninkryk (ongeveer 100 000),^ Nieu- 
Seeland (21 000 in 2006),E Botswana (20 000), die 
Verenigde Sta te (23 010 volgens die 2009-2013 American 
Community Survey wat deur die Amerikaanse Sensusburo 
in Oktober 2015 gepubliseer is®), Australië (43 741, 
volgens die sensus van 2016), en Kanada (8 770 volgens 
die sensus van 2011).^ 

Afrikaans het as kontaktaal aan die suidpunt van Afrika 
ontwikkel uit die kontak tussen 16de- en 17de-eeuse 
Nieunederlands (of Nuwe Nederlands), Khoi, San , 
Maleis, Portugees, Frans, Duits, Engels en verskeie 
Nguni - en SothotaleJ 10 ^ 11 ^ Afrikaans het op sy beurt 
weer invloed op Suid-Afrikaanse Engels en ander 
inheemse tale uitgeoeofen, deurdat 'n hele aantal 
Afrikaanse woorde in dié tale opgeneem isJ 12 ^ 90-95% 
van Afrikaans se woordeskat is na raming Germaans. 

Afrikaans is 'n Indo-Europese taal wat aan die Wes-Germaanse tak 
van die Germaanse tale behoort. Afrikaans behoort saam met 
Nederlands aan die Nederfrankiese taalgroep wat van Oudnederlands 
afstam. Nederfrankiese verskeidenhede word in Europa in Nederland, 
die noorde van België, Frans-Vlaandere in Frankryk en die Duitse 
gebied langs die Ryn tussen Keulen en die grens tussen Duitsland en 
Nederland gepraat. Buite Europa word Nederfrankiese 
verskeidenhede in Suid-Afrika, Namibië, Suriname en die 
Nederlandse eilande in die Karibiese See gepraat. 

Die Nederfrankiese verskeidenhede word saam met Nedersaksies 
onder Nederduits gegroepeer. Daar het 'n skeiding gekom tussen 
Nederduits en Eloogduits vanweë die Eloogduitse 
klankverskuiwing.íi^l 




Nederfrankiese taalgebied in 
Europa. 


Geskiedenis 


D/'e hoofartikel vir hierdie afdeling is: Geskiedenis van Afrikaans. 

Ontstaan van die Afrikaanse omgangsvariëteite 

Teen die middel van die 17de eeu het Europeërs hulle aan die Kaap 
gevestig. Op taalgebied sou hier 'n proses plaasvind wat in alle Nuwe 
Wêreldlande waar mense van verskillende tale en kulture vermeng 
het, plaasgevind het. Nuwe omgangsvariëteite sou ontstaan. Aan die 
Kaap sou ook taalontwikkelinge wat latent in Nederlands aanwesig 
was, tot ontplooiing kom)J 14 ^ (soos die sinkopee van die 
intervokaliese -d- en -g- (byvoorbeeld: sadel > saal en regen > reën). 

By die ontwikkeling van sommige Afrikaans-EIollandse 
omgangsvariëteite, was die invloed van vreemde tale gering, maar 
ander variëteite het 'n kreoliseringsproses ondergaan - byvoorbeeld 
EIottentot-Hollands en Slawe-Hollands. Alle vreemdelinge aan die 
Kaap het Nederlands egter eie probeer maak. Veral ander Europeërs is 
binne 'n relatief kort tydperk geassimileer. Die nuwe 
omgangsvariëteite word wel deur 'n eenvoudiger taalkode gekenmerk. 

Hierdie proses was egter nie alleen tot die Kaap beperk nie. In 
Brasilië sou in dieselfde tyd 'n omgangsvariëteit ontstaan het wat 
grammatikaal eenvoudiger as Europese Portugees is. In Quebec het 
ook 'n omgangsvariëteit ontstaan wat grammatikaal eenvoudiger as 
Europese Frans is. 

As gevolg van die Europese volksverhuising, verhuis Friese, Angele, 

Sakse en Jutte van die Europese vasteland na die Britse eilande waar 
hierdie Germaanse immigrante met die Britse Kelte vermeng. Tussen 
800 en 1100 sou Wikings of Vikinge hulle ook op die Britse Eilande vestig. Die nuwe Germaanse taal wat 
hier ontwikkel het en later as Engels (afkomstig van Angele) bekend sou staan, is ook grammatikaal 
eenvoudiger as die Germaanse tale van die Europese vasteland. 

As gevolg van die grootskaalse taal- en kultuurvermenging in Amerika, het dáár ook nuwe omgangsvariëteite 
ontstaan wat grammatikaal eenvoudiger as Standaardengels is. Die bekendste voorbeeld hiervan is 
Negerengels. 



Die Eerste Taalmonument in 
Burgersdorp (Oos-Kaap) 
versinnebeeld die erkenning van 
Nederlands as amptelike taal in die 
Kaapkolonie. 


























Die Nederlandse omgangsvariëteite aan die Kaap tussen 1652 en 
omstreeks 1800, is selde op skrif gestel, wat beteken dat ons nie 
vandag presies weet hoe hierdie variëteite gelyk het nieJ 15 ^ Teen 
omstreeks 1800 is die volgende omgangsvariëteite aan die Kaap 
gepraat: 

1) Suiwer Nederlands; 

2) Burger Afrikaans of Kaaps-Hollands, soos gebruik deur 

die aristokrasie; 

3) Boere-Afrikaans, veral op die platteland; 

4) Hottentot-Hollands (of Hottentot-Afrikaans); 

5) Slawe-Afrikaans; 

6) Vreemdeling-AfrikaansJ 16 ] 


Die skrywer A.N.E. Changuion vermeld dat die volgende variëteite in 
1844 aan die Kaap gepraat was: 


1) Suiwer Nederlands; 

2) Hoog-Hollands, soos gebruik in die gegoede burgerlike 
kringe aan die Kaap; 

3) Plat-Kaaps van ander blankes en Engelse; 

4) Plat-Kaaps van die Hottentotte en ander 'gepeupel'.t 17 ! 


Die Afrikaanse Taalmonument in 
Paarl (Wes-Kaap) versinnebeeld 
ook die invloed van ander tale by 
die ontstaan van Afrikaans. 


In 1875 was S.J. du Toit van mening dat drie soorte Afrikaans in die Kaap gepraat was. Dit was volgens hom: 

1) Heere-Afrikaans; 

2) Boere-Afrikaans; 

3) Hottentot-Afrikaans.I 18 ] 


S.J. du Toit was van mening dat Boere-Afrikaners die 'regte' inwoners van Suid-Afrika was en het hy Boere- 
Afrikaans as die model waarop Standaardafrikaans geskoei moes word, beskou. 



Standaardisering en ontwikkeling van Afrikaans as kultuurtaal 

Aan die Kaap is verskillende Afrikaans-Hollandse omgangsvariëteite gepraat met Nederlands as die 
oorkoepelende kultuurtaal. Nederlands was die algemeen aanvaarde kultuurtaal en het as skryftaal, 
bestuurstaal, kerktaal en die taal van die onderwys gedien. In 1806 het die Kaapkolonie vir die tweede keer in 
Britse hande geval, waarna Engels 'n kragtige opmars begin het. Die gebruik van Afrikaans-Nederlands is 
onder Engelse bestuur ontmoedig. 

In 1854 het die Oranje-Vrystaat Nederlands as amptelike taal aanvaar. In 1882 is Nederlands, naas Engels, as 
die amptelike taal in die Kaap aanvaar. In 1888 is Nederlands as die amptelike taal in die Zuid-Afrikaansche 
Republiek (ZAR) aanvaar. Om die erkenning van Nederlands as amptelike taal in die Kaapse parlement te 
herdenk, is die Eerste Taalmonument in 1893 by Burgersdorp opgerig. Aan die einde van die 19de eeu, was 
sommige mense van mening dat Afrikaans (veral Boere-Afrikaans) meer erkenning moes geniet en het hulle 
voorspraak vir 'n eie inheemse taal begin maak: Afrikaans. In die Nederlandstalige pers is toe soms briewe en 
artikels in Afrikaans geplaas. 

Die Kaapse Maleiers het ook begin om Afrikaans-Nederlands naas Arabies in hulle godsdiensgeoefeninge te 
gebruik. Die Maleiers het onder andere Afrikaans-Nederlands geskryf, maar in die Arabiese alfabet. 


Die Afrikaanse Taalbeweging 















Die eerste- en tweede Afrikaanse Taalbeweging het veral die 
Amerikaanse Taalbeweging en ook die Vlaamse Taalbeweging as 
voorbeelde beskou. In die VSA het Noah Webster vir 'n eie inheemse 
Amerikaanse taal in die plek Engels gepleit. In Vlaandere, Brasilië, 

Noorweë en Quebec het ook stemme vir 'n eie inheemse taal 
opgegaan. Hierdie taalbewegings was deur nasionalisme aangevuur. 

Die Vlaamse Taalbeweging, die Brasiliaanse Taalbeweging, die 
Amerikaanse Taalbeweging en die Quebecse Taalbeweging het op 'n 
mislukking uitgeloop. Die Noorse Taalbeweging was wel aanvanklik 
'n sukses, maar is tans besig om te misluk. Alleen die Afrikaanse 
Taal beweging was volledig suksesvol in die vestiging van 'n nuwe 
kultuurtaal. Die motivering en doelstellings van al hierdie 
taalbewegings was dieselfde. 

Die eerste Afrikaanse taalbeweging neem in 1875 met die stigting van 
die GRA of die Genootskap van Regte Afrikaners in Paarl 'n aanvang. 

Die doelstellings van die GRA is egter deur die meeste Kapenaars 
verwerp. Nederlands was as die algemene aanvaarde kultuurtaal 
beskou. Dit was die formele skryftaal, kerktaal, bestuurstaal, 
onderwystaal en die taal van die pers. Nederlands het hoë aansien 
geniet en is as 'n deftige statustaal beskou. Afrikaans was as 'n taal 
wat die stempel van onkunde dra, beskou. Hoofregter J.H. de Villiers 
was in 1876 van mening dat 'n Afrikaanse Bybel, soos voorgestaan 
deur die Patriotmanne, onvanpas was, omdat die Afrikanerbevolking Nederlands in elk geval verstaan. Liyj 
Dieselfde regter was al op 13 Mei 1875 in Kaapstad van mening dat as dit die bedoeling is van die GRA en 
Patriotmanne om Nederlands te vervang met Afrikaans, dit later sal blyk 'n groot "misslag" te wees en die 
beweging uiteindelik 'n mislukking sal word, omdat die bevolkingsgrootte van die Afrikaners te klein is 

Artikels in die Nederlandstalige pers het neerhalend na Afrikaans verwys. In De Zuid-Afrikaan is na 
Afrikaans as 'n "corruptie", "een mengelmoes van onzin en dwaasheid" verwys, wat niks anders sou wees as 
"een caricatuur van de gemeene wijze waarop die Mozambiekers op onze straten spreken en n.b. meestal 
geschreven wordt door uitlanders, die noch ons volk, noch ons land kennen "J 21 J Di Afrikaanse Patriot, 
mondstuk van die GRA, is as 'n"vod", 'n "Prulblad", " 'n Hottentot Courant" beskryf. 

Die meeste Afrikaners het Afrikaans op daardie tydstip egter as 'n uiters minderwaardige taalvorm beskou. 
Vir hulle was dit 'n taal sonder grammatika; 'n Hottentotstaal; 'n wartaal; 'n mengelmoes vol onsin en 
dwaashede en 'n taal wat by skaapkrale en in die kombuis hoort. 

1« b*t U*4 4*t u 4» II*m iv rij/d* 

" DIK AFRIKAANSK PATRIOT/* 

Ken AfnkaAOJK> koemut t \V»o h«4 dit ooil gvdrtxim' 
Ja, Afnkxuadcrat oro kocntnt ia c&i e»*« LuJ! |)it 
hct b*i*D£ uiccttc ^cicoi otn «o r£r t«> kotn; dit kan ck 
j-sllc vc-rvkcr, wxrit dio rr<cite AínkaandtTa u nca 
•lct-ka prndc, hdb wil mo* nto glo da( <m% «o «'« 
Ual hct oio. Dio «ví'c l’atriotte ho« u>, cn klou u*, 
*n dtc JlaUaAt toal; «iio jong mctuc vind d»e En jrlte 
taal wccr ao danig c&ooi, c-n o’ortni’e gaat nct ao 
moctlik, as ooa atocki pênlo to lccr prunk tn dio voor- 
tuig. Ona wil nou m«?< ona “ Patnot u nn dto w*re(4 
■ry iLat ona arel dc’cnttik con Ual bct waarin oii» kan 
ac uct wat oca wíl. 

''inimxíi r*TMor,'' 

Ja, dit i» dic naam vm om blad I l>n hctcr naam 
kau otw nooit kry nio, want «n *Pairí«i ti ia ccn 
fltikio vc&t, cn *o wil ona ona kooruit ook tnaak:— 
klctn, tn-vir flaka. 

Op dic !•’ vaa iilor maaail kxn jnlíc con bcaock ran 
dic M Patriot’' T-crwBff, cn «k i» tokcr, boo ran>r jullo 
booi koc, boc licwcr jullo ïiotn xtl krr. Kn hoo tnccr 
intckcaaAfx jullo rcr hotn aal bcworgc, boo tnecr jul 
jdlo dankbnarbeid aaï bctoom ! Kk */•: t<lm inf Jú 
t%anr & in Ji* joar f SJ ow at ruU» vrindt, 

iektn in tvr diá “Pafcwl” «fú mmr & stefinyi ia die 
jaar ! Ujn akcpada I wat >» & aíctiug» rcr cco ** Afn- 

Die Afrikaanse Patriot uitgegee in 
1876 . 


Afrikaans en nasionalisme 

Die erkenning van Afrikaans as amptelike taal naas Engels, vind gedurende 1925 plaas. Volgens Wet 9 van 
1925, is Afrikaans toe aan Nederlands gelykgestel, maar in die praktyk het die ondersteuners van D.F. Malan 
Nederlands op 'n despotiese manier met Afrikaans vervangj 22 ^ 

Afrikaans het sinoniem met nasionalisme geword. Afrikaans as kultuurtaal is beskou as die produk van 
nasionalisme;^ 23 ^ of as 'n uitingsvorm van nasionalismeJ 24 ^ Die Afrikaners het immers oor 'n reeds 
gevestigde kultuurtaal beskik (Nederlands) wat doelbewus met 'n ander kultuurtaal (Afrikaans) vervang moes 
word. 

Die ondersteuners van D.F. Malan wou nie alleen 'n wig tussen Afrikaans en Nederlands inslaan nie, maar 
ook 'n wig tussen die Afrikaners en die Kleurlinge. J.B.M. Hertzog het juis gewaarsku dat Malan die 
verkeerde pad volg. Vir Hertzog was Nederlands die kultuurtaal van die Afrikaner en het Hertzog die 






















Kleurlinggemeenskap ook as 'n deel van die Afrikaners beskou. Malan het gewen. Hy het die Kleurlinge tot 
nie-blankes laat verklaar en hulle uit 'blanke' dorpe en stede laat verwyder. Uiteindelik het juis hierdie 
rassisme die taal skade berokken. Afrikaans het 'apartheidstaal' geword, 'n simbool van die onderdrukking 
van die gekleurde helfte van sy eie sprekers. 

Met sy nuwe funksie as amptelike taal, het die woordeskat van Afrikaans in die 20ste eeu grootskaals 
uitgebrei, en intussen het meer as 200 Afrikaanse vakwoordeboeke verskyn. Om die taal, wat oorspronklik 'n 
eenvoudige kommunikasiemiddel en omgangstaal was, tot 'n medium vir die onderwys, administrasie, 
literatuur, kunste en wetenskappe te kon uitbou, is dikwels na Nederlandse terme teruggekeer om 
neologismes te vorm. Die verskillende Afrikaanse vaktale het intussen ook die internasionale woordeskat, 
wat op hulle gebiede gebruiklik is, oorgeneem. 


Afrikaans na 1994 


Die Grondwet van 1909 het bepaal dat Nederlands en Engels die 
amptelike tale van die land was. In 1925 is Afrikaans aan Nederlands 
gelykgestel. Die Grondwet van 1961 het Afrikaans en Engels as 
amptelike tale erken, maar bevestig dat Afrikaans en Nederlands 
dieselfde status geniet. Volgens die Grondwet van 1983, was slegs 
Afrikaans en Engels die amptelike tale van die land. Die Grondwet 
van 1996 het elf amptelike tale erken, waarvan Afrikaans een is. 

Die aftakeling van Afrikaans as 'n volwaardige ampstaal in Suid- 
Afrika, het in die afgelope jare tot groot paniek gelei. 
Regeringsinstellings en privaatmaatskappye gee om verskillende 
redes dikwels aan Engels die voorkeur. Die mening het begin posvat 
dat Engels, as wêreldtaal, 'n meer geskikte taal vir onderwys en 
internasionale kommunikasie is. 

Hierdie beskouing is in stryd met die teenswoordige ontwikkeling in 
baie lande, waar streektale - as 'n soort reaksie op die toenemende 
globaliseringstendense en die dreigende verlies van kulturele 
identiteit - begin herleef. Afrikaans toon in sy huidige situasie baie 
ooreenkomste met Europese streektale en beskik oor dieselfde 
potensiaal om in sy hoofsaaklike taalgebiede - die weste van Suid- 
Afrika en die suide van Namibië - 'n funksie as enigste amps- en 
wetenskapstaal te kan vervul. Daar is talle voorbeelde van ander 
lande, waar 'n konsekwente taalbeleid ten gunste van kleiner tale 
suksesvol ingestel is. Die Kanadese provinsie Quebec het 'n eentalige 
Franse gebied in Noord-Amerika geword, ondanks die ekonomiese 
druk wat vanuit die Engelse omgewing uitgaan. In Katalonië, die 
historiese nywerheidsentrum van Spanje, is die plaaslike Katalaans 
Spaans volledig uit die openbare lewe verdring, en selfs die tersiêre 
onderwys het Katalaans as enigste voertaal aanvaar. In Luxemburg 
word 't Luxemburgs (wat eintlik 'n vorm van Moeselfrankies is) as 
amptelike taal naas Frans en Duits erken. 



Verspreiding van Afrikaans versus 
Engels as huistaal onder Blanke 
Suid-Afrikaners. 

| 1 87,5-100% □ 50-62,5% 

Afrikaans Engels 

□ 75-87,5% | 162,5-75% 


Afrikaans Engels 

| j 62,5-75% □ 75-87,5% 


Afrikaans 
| 1 50-62,5% 

Afrikaans 


Engels 

| 187,5-100% 

Engels 



Tweetalige teken in Afrikaans en 
Suid-Ndebele by die Pretoriase 
Kunsmuseum 


In die geval van Afrikaans bly die letterkunde en die kultuurlewe 'n 
waarborg vir die voortbestaan van Afrikaans. Afrikaanse koerante en 

tydskrifte is net so suksesvol soos privaat-televisiekanale wat op die Afrikaanse mark gefokus is. In die 
suidelike helfte van Namibië, is Afrikaans die belangrikste huis- en omgangstaal, en die grootste koerant van 
die land, Die Republikein, verskyn in Afrikaans. Terwyl die verkope van Suid-Afrikaans gepubliseerde boeke 












vanaf 2004 tot 2014 meer as verdubbel het (van 1,5 miljoen tot 3,6 miljoen verkope), en die aantal Suid- 
Afrikaanse gepubliseerde boektitels gestyg het vanaf 9 000 na 16 000, het die aandeel Suid-Afrikaans- 
vervaardigde boeke in Afrikaans van 25 tot 45 persent gestygJ 25 ^ 

Hoewel Afrikaans as voer- en onderrigtaal dikwels aan die kortste end by staatsinstansies trek, verkoop 
Afrikaanse boeke in Suid-Afrika baie goed. Terwyl die internasionale boeke in Engels steeds verreweg die 
meeste in Suid-Afrika verkoop, lyk die verkoopsyfers van boeke wat plaaslik in Engels geskryf en verkoop 
word, baie slegter as diê in Afrikaans. Die mededinging van plaaslike boeke in Engels met dié in die 
buiteland, is die belangsrikste faktorJ 25 

In 2004 was net 22% van die plaaslik gepubliseerde boeke Afrikaans, teenoor 77% Engels. Teen 2015 het die 
omset van Afrikaanse boeke tot 49% van die totaal toegeneem, terwyl die aandeel van Engelse boeke tot 50% 
afgeneem het. Selfs wat die digkuns betref, verkoop plaaslike digwerke in Engels so swak dat byna geen 
plaaslike uitgewer dit meer wil verkoop nie; maar Afrikaanse werke floreer. Afrikaanse boeke word deesdae 
ook deur buitelandse uitgewers soos PRH, Macmillan, Oxford en Pearson uitgegee. 'n Verdere pluspunt is die 
meer ruimte in die Afrikaanse pers en mediasteun wat aan (plaaslike) Afrikaanse boeke toegestaan word, 
sodat die Afrikaanse skrywer meer blootstelling as dié van 'n plaaslike Engelse skrywer genietJ 26 ^ Statistiek 
volgens PASA (Uitgewersvereniging van Suid-Afrika) se Annual book publishing industry survey toon vanaf 
2009 tot 2015 het die totale verkope van Afrikaanse boeke op ongeveer 2 miljoen per jaar konstant gebly en 
die aantal nuwe Afrikaanse titels het van 832 tot 890 vermeerder. Die aantal titels van Afrikaanse boeke in 
druk het toegeneem van 5 000 tot 8 500 en die totale omset van Afrikaanse boeke het van R190 miljoen tot 
R237 miljoen gestyg — ’n toename van ongeveer 25%. Daarteenoor het die verkope van boeke in ander tale 
(hoofsaaklik in Engels) tussen 2009 en 2015 van 1,88 miljoen eksemplare na 1,74 miljoen eksemplare 
afgeneemJ 26 ^ 

Die bloei in die verkope van Afrikaanse boeke kan ten dele toegeskryf word aan die verswakkende rand en 
Brexit, met die gevolglike vergrotende prysverskil tussen ingevoerde en plaaslike boeke. Daar bestaan ook 'n 
getroue leserspublikum by die Afrikaanse uitgewers wat by die Engelse uitgewers van plaaslike boeke 
ontbreek. Verder vertoon die Afrikaanse boeke se voorkoms beter as die ingevoerde boeke in Engels wat 
dikwels goedkoop op swak papier gedruk, onleesbaar klein geset en sommer net aanmekaar vasgelym 
wordJ 26 ^ 

Uit die skatting van 2007 blyk dat Engels (as onderrigtaal) nie 'n groot invloed uitoefen op 
Afrikaanssprekende kinders se huistaalgebruik nie. Dit blyk verder ook dat baie minder bruin 
Afrikaanssprekers na Engels oorskakel, as wat aanvanklik vermoed was. 

Huidige verspreiding 


Afrikaans in Suider-Afrika 

Daar is onlangs nuwe skattings (gegrond op SA Satistics 2010 mid-year estimates ) uitgereik wat toon dat 
Afrikaans as huistaal oor die afgelope drie jaar veranderinge ondergaan het. Die getal mense wat Afrikaans 
tuis gebruik, het van omtrent 6,44 miljoen in 2007 tot omtrent 6,49 miljoen in 2010 gestyg (Namibië inkluis). 

Wat verrassend hierby mag wees is dat die syfer van swart Afrikaanssprekendes gestyg het van omtrent 0,24 
miljoen in 2007 tot 0,29 miljoen in 2010. As redes daarvoor word onder meer die bevolkingsgroei in Namibië 
asook in die Vrystaat en die noordelike deel van Suid-Afrika vermoed waar Afrikaans die meesgebruikte taal 
onder werkers in die landbou is wat sodoende die taal ook by die huis gebruik. 

Verder kan ook vasgestel word dat Afrikaanse huishoudings toenemend na "dubbelmedium" oorskakel wat 
beteken dat Engels benewens Afrikaans gebruik word. Die getal wit Afrikaanssprekendes het effens 
toegeneem, terwyl die persentasie bruin Afrikaanssprekendes stadig maar seker daal. Volgens 2007 se 




Community Survey word geskat dat omtrent 6,44 miljoen Suid- 
Afrikaners Afrikaans as huistaal gebruik het (Blankes: 2,76 miljoen - 
Namibië inkluis, Bruin: 3,44 miljoen - Namibië inkluis, Swart: 0,24 
miljoen (Namibië uitgesluit), Indiërs: minder as 10 000). 

Benewens blanke en bruin Afrikaanssprekendes word Afrikaans deur 
die meeste etniese groepe in Suid-Afrika as 'n tweede (of selfs derde) 
taal gepraat. Westelike Suid-Afrika (d.w.s. die provinsies Noord- en 
Wes-Kaap en die westelike streke van die Vrystaat) is tans 'n 
oorwegend Afrikaanstalige gebied; 'n groot segment van Afrikaanses 
in die gebied is Kleurlinge. 

In die oostelike Suid-Afrika is daar stedelike konsentrasies van veral 
blanke Afrikaanssprekers in Pretoria, Bloemfontein, Veree niging , 
Welkom, Potchefstroom, Klerksdorp, Kemptonpark, Pietersburg, 
Nelspruit, Witbank en Krugersdorp. In Namibië is daar sowat 146 000 
sprekers. Afrikaans word daar erken as nasionale taal, maar die 
enigste amptelike taal sedert onafhanklikheid in 1989 is Engels. 
Volgens skattings is daar tot twintig miljoen mense wêreldwyd wat 
Afrikaans as moeder-, tweede of derde taal kan praat. 


Etniese Groep 

Afrikaanssprekendes in 2011 

Bruin Suid-Afrikaners 

3 442 164 

Wit Suid-Afrikaners 

2 710 461 

Swart Suid-Afrikaners 

602 166 

Asiatiese en Indiese Suid-Afrikaners 

58 700 

Ander 

41 591 

Totaal 

6 855 082 


Afrikaans as Afrikataal 

Hoewel Afrikaans as 'n Germaanse taal geklassifiseer word, kan dit 
op grond van ruimtelike gebruik as 'n Afrikataal bestempel word. In 
Afrika word daar 'n reeks tale gepraat, wat nie aan mekaar verwant is 
nie. In die sin kan enige taal van Afrika as sinoniem met Afrikataal 
beskou word. Verdere redes sluit in:^ 27 ^ 


r* 



Suid-Afrikaanse provinsies met 'n 
meerderheid Afrikaanstaliges in 
2011. Daar is ook groot Afrikaanse 
gemeenskappe in die ander 
0-20% provinsies. 

20-40% r —I 60-80% 

Geografiese verspreiding van 


Afrikaans in Suid-Afrika volgens 
bevolkingsdigtheid pervierkante 


. <.l/km ; ’ 

1-3/km 2 

3-10/km 2 

10-30/km 2 

30-100/km 2 


kilometer in 2011,. 

| 1 100-300/km 2 

300-1000/km 2 
1000 - 
3000/km 2 
r~l >3000/km 2 


■ Die taal dra die naam van die vasteland. 

■ Gedurende sy ontwikkeling het Afrikaans redelik baie woorde uit ander Afrikatale, soos 
Khoekhoens en die Bantoetale, ontleen. 

■ Die taalgemeenskap het in Afrika die lig gesien en is merendeels tot Afrika beperk. Die sprekers 
van Maleis, Nederlands, Frans, Hoogduits, Platduits en Portugees, wat vanuit ander wêrelddele 
afkomstig is, het aan die Kaap 'n nuwe, oorspronklike taalgemeenskap, naamlik dié van 
Afrikaans geskep. 

■ Daar is Afrikane wat Afrikaans magtig is. 

Omrede die Taalkommissie, wat die Afrikaanse taal reguleer, se hoofkwartier fisies op die Afrika-vasteland 
gestasioneer is (vergelyk Nederlandse Taalunie, wat die Nederlandse taal reguleer, in Den Haag), kan dit ook 
as aanduiding dien dat Afrikaans 'n Afrikataal is. 






















Afrikaans in die res van die wêreld 


Met die einde van die amptelike beleid van rasseskeiding het die 
internasionale belangstelling in Suid-Afrika duidelik toegeneem, en 
ná dekades van sanksies en boikotte is daar sprake van 'n 
normalisering van die kulturele en politieke betrekkinge tussen die 
Lae Lande (Nederland en Vlaandere) en Suid-Afrika se 
Afrikaanssprekende gemeenskapJ 28 ^ 'n Aantal universiteite in die 
buiteland, onder meer Gent in België, Keulen en Góttingen in 
Duitsland en Wene in Oostenryk, het Afrikaans as 'n taalvak binne die 
verband van die Neerlandistiek ingevoer. Die Adam Mickiewicz- 
universiteit in Poznah, Pole, se Instituut vir Engelse Filologie het 'n 
Departement van Nederlands en Suid-Afrikaanse Studies^ 2 ^ en bied 
ook spesialisasie in Suid-Afrika en Afrikaans aanJ 30 ^ 

Skole vir sekondêre onderwys in Nederland kan kies om Afrikaans as 
'n deel van die vak Nederlands te onderwys. Die ontwikkeling en 
geskiedenis van Afrikaans is 'n verpligte deel van die vak 
Literatuurgeskiedenis (as 'n deel van die geskiedenis van die 
Nederlandse taal in Suid-Afrika). 

In die Verenigde State word Afrikaans as taalvak as deel van studies 
in Germaanse tale of Afrikastudies aangebied. Die National African 
Language Resource Center (NALRC) in Bloomington, Indiana het 'n 
brosjure oor Afrikaans vir voornemende studente aan die Universiteit 
van Wisconsin in Milwaukee, die Universiteit van Kalifornië in Los 
Angeles en die Brigham Young-universiteit in Provo, Utah 
gepubliseerJ 31 ^ 32 ^ 33 -! 

Suid-Afrikaanse emigrante het in baie oorsese lande Afrikaanse 
gemeentes, klubs en ander instellings gestig, en tans is daar enkele 
honderdduisend sprekers van Afrikaans in die buiteland. In Julie 2008 
is die eerste Afrikaanse radioprogram, OppieStasie, in Australië deur 
Erika von Kaschke (nee Jooste) op die gemeenskapsradiostasie, 
begin.!2£l Die program speel Afrikaanse musiek en verskaf inligting 
aan nuwe immigrante. 

Die woordeskat van Afrikaans 



Verspreiding van Afrikaans in 


Namibië volgens 
| | < 1 % 

I- 5,99% 

die 2011-sensus: 
| 1 31-49,99% 

Verspreiding van Afrikaans in die 
Verenigde State (2000-sensus) 

Hoofverspreiding van Afrikaans 


Met insluiting van komposita het die woordeskat van Afrikaans tussen 1900 en die laat 20ste eeu gegroei van 
slegs 50 000 tot 'n driekwart miljoen woordeJ 33 ' Saam met die uitbou van Afrikaans tot 'n volwaardige 
moderne amps- en wetenskapstaal is dus honderdduisende nuwe woorde by die oorspronklike 
kernwoordeskat, wat van Nederlands oorgeërf is, gevoeg. Alhoewel Afrikaans in leksikale opsig grotendeels 
sy Nederlandse wortels bewaar het, is daar nogtans net soos in ander gevalle waar 'n Europese taal na 'n nuwe 
oorsese omgewing oorgeplant is, 'n aantal belangrike afwykings van moderne Nederlands. 


Ou Nederlandse woorde 

Net soos Amerikaanse Engels baie woorde van 17de en 18de eeuse Engels bewaar het wat in moderne Britse 
Engels uitgesterf het (soos fall wat in Engeland deur die Latynse autumn vervang is), het sommige ou 
Nederlandse woorde, wat in die moderne Nederlandse standaardtaal nie meer gebruiklik is nie, in Kaaps- 













Nederlands bly voortleef: 


Kaaps-Nederlands / Afrikaans 

Algemeen Nederlands (AN) 

bloeisel 

bloesem 

fontein 

bron/fontein 

plaas 

boerderij, hofstede, hoeve 

navorsing 

onderzoek, deftig: navorsing (veral in Vlaandere) 

party 

enige, menige 

ystervark 

stekelvarken 

weeluis 

bedwants (Duitse leenwoord) 


Dialektiese woorde 


Alhoewel die destydse, veral Suid-Nederlandse standaardtaal van VOC-amptenare aanvanklik die meeste hoë 
funksies aan die Kaap vervul het, het Afrikaans-Nederlandse omgangsvariëteite uit die Nederlandse dialekte 
ontwikkel. Sommige woorde uit die Nederlandse dialekte, wat in Nederland en Vlaandere nie in die huidige 
woordeskat van die standaardtaal opgeneem is nie, is wél opgeneem in die Kaaps-Nederlandse en Afrikaanse 
leksikon: 


Kaaps-Nederlands / Afrikaans 

Algemeen Nederlands (AN) 

bees 

rund (cfr. beest) 

vark 

zwijn, varken 

vat 

nemen (cfr. vatten) 

spog 

pochen 

kuier ('n besoek aflê) 

kuieren (op je gemak wandelen) 


Die Afrikaanse woorde boetie en boeta het hulle oorsprong heel waarskynlik in Nederlandse dialekvorme 
soos beut en boetjeP^ 

Woorde met veranderde betekenis 

Net soos in ander oorsese gebiede het Europese setlaars ook aan die Kaap begin om met bekende woorde uit 
hul beskaafde en dialektiese Nederlands na nuwe diere, plante en ander dinge te verwys mits hulle ten minste 
'n sekere ooreenkoms met Europese spesies en natuurverskynsels getoon het. Sodoende het 'n aantal 
Nederlandse woorde in 'n nuwe konteks en omgewing ook 'n ander betekenis gekry. 

'n Groter aantal voorbeelde kom uit die landboutaal. 'n Dam is in Nederland steeds 'n wal, terwyl dit in 
Afrikaans ook na die water kan verwys wat deur die damwal ingehou word. Afrikaanssprekendes kan 
byvoorbeeld sê dat hulle in die dam gaan swem, en bedoel dan die damwater. Die Suid-Afrikaanse 
taalkundige S.P.E. Boshoff het hierdie oorgang na 'n nuwe betekenis aan die verskil van bodem tussen die 
waterryke Nederland en die droë, dor klimaat van Suid-Afrika toegeskryf, alhoewel die Dagregister van Jan 
van Riebeeck, die eerste Nederlandse goewerneur aan die Kaap, volgens J. du P. Scholtz ook bewys lewer dat 
die betekenisverskuiwing al in die Nederlandse omgangstaal aan die gang was 





Pad het in Afrikaans 'n ruimer betekenis gekry as in Nederlands waar dit slegs na 'n weg verwys wat deur die 
voetstappe van mense of diere gemaak is. In Suid-Afrika het dit ook 'n sinoniem vir 'n geasfalteerde 
verkeersweg geword, en reeds in die 18de eeu het afleidings soos padmaker in die Kaapse taal voorgekom 
wat na 'n opsigter verwys het wat vir die instandhouding van 'n pad verantwoordelik was.^51 

Vlei - wat uit vallei ontstaan het - het naas "dal tussen twee bergreekse" spesifiek Kaapse betekenisse gekry 
soos "moerassige laagte tussen berge" en "duinmeer". 18de en 19de eeuse reisigers het reeds na hierdie 
taalgebruik verwysl 39 ^ 

Dalk - wat uit dadelik saamgetrek is - het selfs 'n verandering ten opsigte van sy woordsoort ondergaan. 
Terwyl dadelik 'n bywoord van tyd is ("onmiddellik, gou"), word dalk in Afrikaans as 'n bywoord met modale 
funksie gebruik en is 'n sinoniem vir "miskien, moontlik". Die oudste dokumente, waarin die Kaaps- 
Nederlandse dalk voorkom, dateer uit die jare 1787 en 1789l 40 ^ 


Verengelsing 

Ná die einde van die Tweede Vryheidsoorlog het groot getalle Afrikaners begin verstedelik. Die 
Witwatersrand was 'n groot trekpleister, maar ook hoofsaaklik Engelssprekend. Honderde duisende 
Afrikaners het in hierdie stede verengels. 

In die twintigerjare is die eerste Afrikaanse hoërskole aan die Rand gestig en Afrikaners is aangemoedig om 
hulle eie taal met trots te gebruik. Dit was in 'n poging om die verengelsing teë te gaan. Aanvanklik was dit 
ook 'n groot sukses. Daar is begin om ook Anglisismes aktief uit Afrikaans te weer. Sedert die negentigerjare 
swaai die gety egter weer ten gunste van Engels. 

Engels druk deurgaans 'n swaar stempel af op Afrikaans. Beide die Afrikaanse leksikon en sintaksis ervaar 'n 
sterk Engelse invloed. Baie Afrikaanse ouers het begin om hulle kinders na Engelstalige skole te stuur. Baie 
Afrikaanse ouers praat wel nog onderling Afrikaans met mekaar, maar Engels met hulle kinders. 

Spelwyse 


In die verlede is verskillende spelvorme vir Afrikaans gebruik, 
byvoorbeeld die Patriotspelling van die GRA en die getoelies van die 
Kaapse Moslemgemeenskap, wat albei van 'n vereenvoudigde en 
vernieude spelling gebruik gemaak het. 

Sedert 1914 is die Taalkommissie van die Suid-Afrikaanse Akademie 
vir Wetenskap en Kuns verantwoordelik vir die normalisering van 
Afrikaans. Die spelreëls van die Taalkommissie word gepubliseer in 
die Afrikaanse woordelys en spelreëls. 

Die rede vir die invoering van 'n Afrikaanse spelling word wel 
bevraagteken. Aanvanklik is beweer dat in Afrikaans die skrifbeeld 
die gesproke beeld moet volg - ons skryf soos ons praat. Sommige 
het egter gemeen dat die Afrikaanse spelling nie sodanig ingevoer is 
om die spreektaal te volg nie, maar om die 'twee tale' te skei. Die 
gewysigde skrifbeeld moes die skeiding vergestalt. Vele Afrikaanse 
en Nederlandse woorde word immers op dieselfde manier 
uitgespreek, byvoorbeeld: richting, rigting; provincie, provinsie; 
nationaal, nasionaal; rover, rower; vrouw, vrou; ens. 

Opbloci van de Taal. 

Akademie Raad benoemd. 

Nogtans het die Taalkommissie die spelling gewysig. 

















In 1925 is die Kollewijn spelling, wat in 1891 ontwerp is, as die spelling vir Afrikaans in Suid-Afrika 
aanvaar. Hierdie spelling was 'n vereenvoudiging van die moeilike Nederlandse spelling. Russisch moet nou 
Russies word en moeilijk moeilik. Dit was 'n meer fonetiese spelling gebaseer op die skryf hoe jy praat 
manier. Hierdie spelling is in sekere gemeenskappe, veral in Vlaandere en in Suid-Afrika in gebruik geneem, 
maar nie amptelik aanvaar nie. 

Woordeboeke 


Woordeboek van die Afrikaanse Taal 

Die Woordeboek van die Afrikaanse Taal, algemeen bekend as die WAT, is die grootste verklarende 
Afrikaanse woordeboek. As omvattende verklarende woordeboek probeer dit om Afrikaans in sy wydste 
omvang te weerspieël. Afrikaans in al sy verskyningsvorme, nl. standaardtaal, streektaal, geselstaal en die 
verskillende variëteite van Afrikaans soos Namakwalands en Kaaps word in die WAT opgeneem. Vyftien dele 
is reeds gepubliseer. Die vyftiende deel, wat van "skool" tot "Sri Lankaans" strek, het in 2019 verskyn. Dit is 
ook op CD en op die internet beskikbaar. 

Handwoordeboek van die Afrikaanse Taal 

Die Handwoordeboek van die Afrikaanse Taal, algemeen bekend as die HAT, is die bekendste verklarende 
Afrikaanse woordeboek. Dit word oor die algemeen as gesaghebbend beskou. In teenstelling met die WAT is 
die HAT 'n verklarende Afrikaanse woordeboek in 'n enkele band, waarvan die huidige uitgawe 1 632 bladsye 
beslaan. Die woordeboek word sedert 1965 gereeld hersien. Die sesde papieruitgawe van die HAT het in 2015 
verskyn, toe die gedrukte HAT 50 jaar oud was. HAT op CD-ROM is in 2009 bekend gestel. 

Streeksdialekte 

Geografies word die Afrikaanse dialekte in drie hoofgroepe verdeel: Kaapse Afrikaans, Oosgrens-Afrikaans 
en Oranjerivier-AfrikaansJ 41 ^ Griekwa-Afrikaans behoort tot die Oranjerivier-Afrikaans. Oorlams word deur 
taalkundiges as 'n kreooltaal met elemente van Bantoetale beskou. 

Sien ook 

■ Tale van Namibië 

■ Tale in Suid-Afrika 

■ Afrikaanssprekende bevolking in Suid-Afrika 

■ Afrikaanse Woordelys en Spelreëls (AWS) 

■ Afrikaanse letterkunde 

■ Verskille tussen Afrikaans en Nederlands 

■ Lys van Afrikaanse rolprente 

■ Wikipedia:Algemene spelfoute 

■ Lys van gedrukte Afrikaans-vreemdtalige woordeboeke 

■ Lys van Afrikaanse wetenskapsfiksie 

■ Afrikaans as wetenskapstaal 

■ Ethnologue-verslag oor Afrikaans (http://www.ethnologue.co 

m/language/afr) 

■ Afrikaans.be (http://afrikaans.be/) - Webblad vir die gebruik, 
bevordering en uitbreiding van Afrikaans in België en 
Nederland 


's & P Sien Afrikaans in 
Wiktionary, die vrye 
woordeboek. 


■ UCLA Intemational Institute - Language Materials Project (http://www.lmp.ucla.edu/Profile.asp 

x?LanglD=6&menu=004) 


Ontstaan en geskiedenis van Afrikaans 

■ Afrikaans is Amsterdams! (http://taalschrift.org/discussie/000191.html) Nederlandse artikel in 
Taalschrift - Tydskrif oor taal en taalbeleid 

■ S.J. du Toit se Patriot woordeboek: Afrikaans-Engels (uit 1902) (http://www.dbnl.nl/tekst/toit001 

patr01_01/) 

■ Gerald Groenewald: Afrlkaans as llngua franca In Namlblë, ca. 1800-1920. In: LltNet 
Akademles, jaargang 7 (3), Desember 2010 (http://www.oulitnet.co.za/akademies_geestes/pdf/ 

LA_7_3_groenewald.pdf) 


Taalhulpmiddels 

■ Google se masjienvertaling van en na Afrikaans (http://translate.google.eom/#af%7Cnl%7C) 

■ Gratis en vrye Afrikaanse speltoetser vir OpenOffice, Mozilla Firefox en Mozilla Thunderbird (htt 

p://translate.org.za/content/view/23/40/lang,af/) 

■ Gratis Afrikaanse spel- en grammatikatoetser vir MS-Office (Windows en Mac) (http://www.wsp 

el.co.za/) 

■ Kommersiële Afrikaanse speltoetser, tesourus en woordafbreker (http://www.spel.co.za/) 

■ Afrikaanse sleutelbord (http://translate.org. za/content/view/24/54/lang,af/) 

■ Afrikaanse lesse op die net (http://www.openlanguages.net/Afrikaans) 

■ Goudmyn vir Afrikaans-onderwysers (http://www.onnet.up.ac.za/) - Webruimte vir Afrikaans- 
onderwysers by die Universiteit van Pretoria 


Sagteware in Afrikaans 

■ Translate.org. za (http://translate.org. za/index.php?lang=af) - 'n Projek om vrye en 
oopbronsagteware in Afrikaans en ander Suid-Afrikaanse tale te vertaal 

■ Pootle (http://pootle.translate.org.za/af/) - aanlyn vertaling van Afrikaanse oopbronsagteware 

Afrikaanse kultuurverwante skakels 

■ FAK (http://www.fak.org.za/) 

■ Die Suid-Afrikaanse Akademie vir Wetenskap en Kuns (http://www.akademie.co.za/) 

■ Huis der Nederlanden (http://www.hdn.za.net/) Nederlands-Vlaams-Afrikaanse kultuursentrum 

■ Storiewerf (http://www.storiewerf.co.za/welkom.htm) oor kinder- en jeugboeke 

■ www.voortrekkers.org.za(http://www.voortrekkers.org.za/) Amptelike webblad van Die 
Voortrekkers 

■ Afrlkaans Llterature and Language Web dossier Afrika-Studiecentrum, Leiden (2011) (http://ww 

w.ascleiden.nl/?q=content/webdossiers/afrikaans-iiterature-and-language) 
































Afrikaans in die buiteland 


■ Afrikaans in Europa (https://aie.ned.univie.ac.at/) by die Departement Nederlandistiek, 
Universiteit van Wene 

■ Die Afrikaanse Klub van Nieu-Seeland (http://www.afrikaans.org.nz/) 

■ Die Roepstem (http://www.roepstem.net/) 'n Nederlandse inisiatief om die Afrikaanse en die 
Nederlandse taalwêreld saam te bring 

■ Afrikaans hoort by Nederlands (http://www.afrikaans.nu/) met besprekingsforum 

■ Nederlands vir (Afrikaanse) dommies (http://nederlandsvirafrikaanses.weebly.com/) 'n Webblad 
vir Afrikaanssprekendes wat wil (of moet) Nederlands leer 

■ Bladmusiek van Afrikaanse liedere (http://flam.co.za/) 

■ YouTube.com: Chinese leerder leer Afrikaans (https://www.youtube.com/watch?v=4y_BTtPqBc 

yi 

Afrikaans in die sakewêreld 

■ Vind Afrikaans-Vriendelike Besighede (https://www.afrikaansvriendelik.co.za/) 

Indo-Europese tale: Kentum-tale: Germaanse tale 
Noord-Germaanse tale : 

Deens | Faroëes | Noors (Bokmái, Nynorsk) | Sweeds | Yslands 

Wes-Germaanse tale: 

Afrikaans | Duits | Engels | Fries (Noord-Fries, Oos-Fries/Saterfries, Wes-Fries) | Jiddisj | Limburgs | Luxemburgs | 
Nederduits | Nederlands ( Oos-viaams , wes-viaams) | Nedersaksies (Wes-veiuws) | Skots 

Oos-Germaanse tale : 

Boergondies (t) | Goties (t) | Vandaals (t) 


y-t-e (https://af.wikipedia. 0 rg/w/index. php?titleTájBWaiimNalmMïiië_Namibi%C3%AB&action=edit) 
Amptelike taal Engels 

Nasionale tale Afrikaans • Duits • Herero • Kwangali • Lozi • Nama • Oshiwambo • Tswana 

y ■ t ■ e (https://af.wikipedia. 0 rg/w/index. php^2-TSjebtam:SilBdvArfr.0iád-Afrika&action=edit) 

Pan-Suid-Afrikaanse Taalraad ■ Kommissie vir die regte van kulturele, godsdienstige en taalkundige 

gemeenskappe ■ Departement van Kuns en Kultuur 

Wes-Germaans Afrikaans ■ Engels 

Noord-Sotho (Sesotho sa Leboa) ■ Suid- 

Sotho-Tswana - — 

Sotho (Sesotho) • Tswana (Setswana) 

Suid-Ndebele (isiNdebele) ■ Swazi 

Suidelike Bantoe Nguni (siSwati) • Xhosa (isiXhosa) • Zoeloe 

(isiZulu) 

Tswa-Ronga Tsonga (Xitsonga) 

Venda Venda (Tshivenda) 

Bhaca ■ Khoi ■ Lala ■ Lozi ■ Nama ■ Nhlangwini ■ Noord-Ndebele ■ 

Inheems 

Phuthi ■ San ■ Tuu 

Uitheems ^ u ' ts ' < 2 r ' e l <s 1 Gujarati ■ Hindi ■ Maleis (geskiedkundig) ■ Oerdoe ■ 
Portugees ■ Tamil ■ Telugu 


Amptelik 


Nie-amptelike tale 
genoem in die 
Grondwet van 1996 


































































Religieus Arabies ■ Hebreeus ■ Sanskrit 

LGBT-slang Gayle ■ Ngqumo (IsiNgqumo) 

Ander A d Fanagalo ■ Nederlands (geskiedkundig) ■ Oorlams ■ Pretoria-Sotho ■ 

Scamto ■ Suid-Afrikaanse gebaretaal ■ Tsotsitaal 

Normdata 

GND: 4000696-7 (https://d-nb.info/gnd/4000696-7) ■ LCCN: sh85001765 (https://id.loc.gov/aut 
horities/subjects/sh85001765) ■ NDL: 00576095 (https://id.ndl.go.jp/auth/ndlna/00576095) ■ 
SUDOC: 02745438X (https://www.idref.fr/02745438X) 

Die bladsy is laas op 16 Junie 2020 om 18:00 bygewerk. 

Die teks is beskikbaar onder die lisensie Creative Commons Erken ning -lnsgelyks Deel. Aanvullende voorwaardes kan 
moontlik ook van toepassing wees. Sien die Algemene Voorwaardes vir meer inligting. 






















